ראסל קרואו

ביוגרפיה

קרואו נולד בוולינגטון שבניו זילנד למשפחה נוצרית ממוצא בריטי, מאורי, נורווגי, שוודי, גרמני ואיטלקי. כשהיה בן 4 עברה משפחת קרואו לסידני שבאוסטרליה, המדינה בה הוא גר רוב שנות חייו.
הוא למד בבית הספר התיכון לבנים בסידני ולאחר מכן חזר לניו זילנד כדי ללמוד בבית הספר לבנים של אוקלנד.
כשהיה בן 14, חזרה משפחתו לניו זילנד. קרואו עזב את הלימודים כדי לעזור למשפחתו מבחינה כלכלית.
בגיל 21, חזר קרואו לאוסטרליה, כדי ללמוד ב-"National Institute of Dramatic Art".
ב-1987, קרואו שיחק כשחקן רחוב במשך 6 חודשים כיוון שהיה מחוסר עבודה.
ב-1990, לאחר ששיחק בסדרה "שכנים שכנים" ו"Living with the Law", קרואו לוהק לתפקידו הראשון בסרט, בסרט " The Crossing". בנוסף באותה שנה, הוא שיחק בסרט " Blood Oath".
ב-1992, שיחק קרואו בפרק הראשון של הסדרה " Police Rescue".

כשחקן

לאחר הצלחה ראשונית באוסטרליה, הפך באמצע שנות ה-90 לשחקן הוליוודי.
זכה בפרס אוסקר לשחקן הטוב ביותר ב-2001 על משחקו כגנרל מקסימוס בסרט "גלדיאטור" והיה מועמד לפרס אוסקר לשחקן הטוב ביותר עבור "נפלאות התבונה" המבוסס על ספר מצליח באותו השם - קרואו שיחק לצד השחקנית ג'ניפר קונלי ששיחקה איתו גם בסרט "המבול" שגם בו שיחקה את אשתו. בסרט משחק קרואו סכיזופרן פרנואיד הזוכה בפרס נובל, בסרטו של רון הווארד, ובפעם השנייה על תפקידו בסרט "המקור", כאשר שיחק לצד אל פצ'ינו.
לאחר התחלת הקריירה שלו ראתה אותו השחקנית שרון סטון בסרט "רומפר סטומפר" והחליטה שהיא רוצה אותו לצדה במערבון "המהירים והמתים" בו שיחקו גם לאונרדו דיקפריו וג'ין הקמן.
בשנת 2005 חבר שוב לבמאי רון הווארד בסרט "סינדרלה מן", כמו כן בשנת 2006 חבר שוב לבמאי רידלי סקוט בסרט "שנה מופלאה".
קרואו שיתף פעולה גם עם דנזל וושינגטון בסרט הפשע "אמריקן גנגסטר" בשנת 2007, ובאותה שנה הוא שיתף פעולה גם עם כריסטיאן בייל במערבון "3:10 ליומה". שנה לאחר מכן כיכב בסרט "גוף השקרים".
קרואו כיכב בסרט "שם המשחק" לצד בן אפלק בשנת 2009, בשנת 2010 שיחק קרואו את רובין הוד בסרט "רובין הוד", וגם שיתף פעולה עם השחקנית הישראלית מורן אטיאס במותחן "שלושת הימים הבאים", ובשנת 2013 השתתף בסרט "עיר שבורה" כשאיתם מככב גם השחקן מארק וולברג, קרואו מגלם בסרט ראש עיר מושחת.
ובאותה שנה קרואו שיחק ב"איש הפלדה" את אביו הביולוגי של סופרמן.
בשנת 2014 יצא הסרט - "המבול" בבימויו של דארן ארונופסקי, שם גילם קרואו את נוח, לצידו שיחקה ג'ניפר קונלי את אשתו, אנתוני הופקינס את מתושלח.
בשנת 2015 קרואו ביים את סרטו הראשון, "עקבות במים", כאשר שיחק בו גם בתפקיד הראשי לצד השחקנית אולגה קורילנקו, וקרואו שיחק יחד עם ראיין גוסלינג, בסרט "בלשים בע"מ" שזכה להצלחה גדולה בשנת 2016.
ב-2017 שיחק בסרט "המומיה", לצד טום קרוז וסופיה בוטלה, הסרט היה לראשון של יקום האופל החדש של יוניברסל, לתפקיד שלו- ד"ק ג'קייל הייד, עתיד לצאת גם סרט משלו לדמות.
בשנת 2019 כיכב קרואו במיני סדרה בשם "בקול רם" אשר מספרת את סיפורו של רוג'ר איילס מייסד פוקס ניוז.

עיסוקים אחרים

קרואו עשה גיחה מהירה גם לעולם המוזיקה, כשניגן בשם ראס לה רוק את הסינגל "אני רוצה להיות כמו מרלון ברנדו". בשנת 1980 הקים קרואו יחד עם החבר בילי דין להקה אשר מאז הוציאה מספר שירים ומופיעה ברחבי העולם.
קרואו קנה את קבוצת הרוגבי "South Sydney Rabbitohs" שאותה העריץ בילדותו לאחר תקופה ארוכה של כשלונות, כל זה בשל הזכייה של קבוצתו לאחר 43 שנים.

חיים אישיים

ביום הולדתו ה-39, נשא קרואו לאישה את הזמרת-שחקנית דניאל ספנסר. הם נפגשו במהלך צילומי הסרט "The Crossing". ב-21 בדצמבר 2003 נולד בנם הראשון, וב-7 ביולי 2006 נולד בנם השני.
באוקטובר 2012 הודיעו קרואו ואשתו שהם נפרדים, ובאפריל 2018 התגרשו.